open-index/open-wikipedia-markdown huggingface dataset:
J. M. Coetzee

**John Maxwell Coetzee** (alk. John Michael Cotzee; s. 9. helmikuuta 1940) on eteläafrikkalainen kirjailija. Hänelle myönnettiin Nobelin kirjallisuuspalkinto vuonna 2003.

Coetzeen alkuperäinen nimi on *John Michael Coetzee*, mutta hän muutti myöhemmin toisen nimensä. Coetzee opiskeli Kapkaupungin yliopistossa englantia ja matematiikkaa. 1960-luvulla hän muutti Lontooseen ja työskenteli IBM:n ohjelmoijana. Hän suoritti jatko-opintoja kirjallisuudessa Teksasin yliopistossa Yhdysvalloissa ja sai tohtorin arvon kirjallisuudessa. Hän opetti englantia ja kirjallisuutta Buffalon yliopistossa (SUNY) New Yorkissa vuoteen 1971 saakka. Samana vuonna hän haki pysyvää oleskelulupaa, muttei saanut sitä, koska oli osallistunut mielenosoituksiin Yhdysvaltain käymää Vietnamin sotaa vastaan. 

Coetzee palasi Etelä-Afrikkaan vuonna 1971 saatuaan englantilaisen kirjallisuuden professuurin Kapkaupungin yliopistossa. Jäätyään eläkkeelle 2002 hän muutti Adelaideen Australiaan, missä hän sai Adelaiden yliopiston englannin laitoksen kunniajäsenyyden. Maaliskuussa 2006 hän sai Australian kansalaisuuden. Syyksi muuttoon on esitetty, että oikeus asua Etelä-Afrikassa perustuu Coetzeen mukaan petokseen, siirtomaavalloitukseen, minkä voi lukea hänen teoksestaan *Kesä*.

Coetzee kuvaa romaaneissaan eteläafrikkalaista apartheidia eri yhteiskuntakerrosten näkökulmasta. Hän välttelee poleemisuutta ja reportaasimaisuutta. Apartheid on kuitenkin universaalisti pahan ilmaus. Hän ankkuroi hätkähdyttävät tarinansa allegoriseen tai symboliseen kuvastoon eikä osoittele syyllisiä. Allegorisuus ei estä sitä, että Coetzeen kielellinen kuvaus on konkreettista, jopa piinallisen pikkutarkkaa. 

Coetzee on ensimmäinen kirjailija, joka on saanut Booker-palkinnon kahteen kertaan: teoksistaan *Michael K:n elämä* (1983) ja *Häpeäpaalu* (1999). Julkisuutta välttelevä Coetzee ei saapunut noutamaan palkintojaan.

Coetzee on ollut naimisissa vuosina 1963–1980.

## Teokset
### Suomennetut teokset
* 
* 
* 
* 
* 
* 
* 
* 
* 
* 
* 
* 
* 
* *Kesä* (Summertime, 2009). Suom. Markku Päkkilä. Otava, 2011
* *Jeesuksen lapsuus* (The childhood of Jesus, 2013). Suom. Markku Päkkilä. Otava, 2014 
* Paul Auster & J. M. Coetzee, *Tässä ja nyt, Kirjeitä ystävyydestä*, Tammi, 2013 

### Suomentamattomia teoksia
* *Giving Offense: Essays on Censorship* (1997)  
* *Stranger Shores: Literary Essays, 1986–1999* (2002) 

## Lähteet

## Kirjallisuutta
* 

## Aiheesta muualla

* Ruotsin Akatemian perustelut Nobel-palkinnolle.
Kaarle VIII

**Kaarle VIII** voi tarkoittaa seuraavia henkilöitä:

* Kaarle VIII eli Kaarle Knuutinpoika Bonde, Ruotsin kuningas kolmeen otteeseen vuosien 1448–1470 välillä
* Kaarle VIII, Ranskan kuningas vuosina 1483–1498.
Kompo

**Kompo** tai **compo** tulee englannin kielen sanasta *competition*, kilpailu. Demoskenetapahtumissa eli demopartyillä se tarkoittaa yhtä sarjaa, johon eri ryhmät tekevät toistensa kanssa kilpailevia tuotoksia. Se on siis verrannollinen perinteisten urheilukilpailuiden lajiin. Pienempiä kompoja on toisinaan järjestetty myös demotapahtumien ulkopuolella mm. WWW-sivuilla ja IRC-kanavilla sekä 1990-luvulla BBS-järjestelmissä.

## Erilaisia kompoja
Kompoissa on usein säännöt, jotka rajoittavat demon tai muun esityksen työvälineitä ja resursseja. Näin pyritään mm. luomaan haastetta, sillä nykyisin tietokoneet ovat erittäin tehokkaita. Näyttävien demojen tekeminen ei ole yhtä haastavaa kuin demoskenen syntyajoilla, kun kaikilla oli samanlaiset, yhtä tehokkaat koneet. Ohjelmoijan piti hallita monia kikkoja, jotta hän sai puserrettua tietokoneesta kaikki sen kyvyt irti. Nykyisin grafiikkapiiri on helpottanut kolmiulotteista ohjelmointia ja nopeat suorittimet antavat anteeksi kömpelöt ohjelmointiratkaisut.

Demon tiedostokoko saattaa olla rajoitettu 64 tai 4 kilotavuun (64 kB ja 4 kB introkompot). Toinen tapa vaikeuttaa ohjelmoijan työtä on rajoittaa alusta johonkin vanhaan laitteeseen kuten Commodore 64:ään tai Atari ST:hen (oldskool-kompot) tai mobiilialustaan, eli esimerkiksi matkapuhelimeen (mobiilikompot). Partyillä on kuitenkin lähes poikkeuksetta myös vapaasarja, jossa ei ole varsinaisia rajoituksia (demokompo).

Sääntörajoitukset saattavat myös olla eksoottisempia ja luoviin ratkaisuihin kannustavia. Esimerkiksi vuoden 2004 ja 2005 Alternative Partyilla oli *dynaaminen demokompo*, jossa sääntönä oli, että demon on oltava joka ajokerralla erilainen.

Demojen ja introjen ulkopuolella on myös grafiikka- ja musiikkikompoja. Näissä sarjoissa työt eivät ole ohjelmia vaan kuvia ja musiikkikappaleita, sillä myös grafiikka ja musiikki ovat demoskenen tärkeitä aloja. Piirretty ja mallinnettu grafiikka sekä tietokoneella ja instrumenteilla soitettu musiikki saatetaan erottaa omiin kompoihinsa. Kaikilla demopartyillä ei kuitenkaan ole järkevää olla kovin monta eri kompoa. Jos yleisön määrä on pieni, saattaa joihinkin sarjoihin tulla liian vähäinen määrä osanottajia.

## Toimintaperiaate
Kompon aikana eri työt näytetään valkokankaalla järjestyksessä. Tämän jälkeen yleisö äänestää parhaat esitykset. Yleensä kolme eniten pisteitä saanutta produktiota palkitaan. Online-kompoissa kukin äänestäjä katsoo tuotokset omalla koneellaan.

## Lähteet
*

### Viitteet
Halukkaiden koalitio

**Halukkaiden koalitio** oli kansainvälinen liittouma joka tuki Yhdysvaltoja ja Britanniaa Irakin sodassa 2003–2011. Julkisesti liittoumaan liittyi 49 maata. Yhdysvaltain silloisen ulkoministerin Colin Powellin mukaan liittoumaan kuului monia muitakin maita, jotka eivät kuitenkaan julkisesti tahtoneet sitä tunnustaa 

## Koalitioon kuuluneet valtiot
Koalitioon kuuluneiden 49 maan nimet julkaistiin alun perin Valkoisen talon lehdistötiedotteessa 21. maaliskuuta 2003
Kaikki 49 koalitioon kuuluneet valtiot antoivat panoksensa sotaan joko suoraan sotilaallisiin operaatioihin osallistumalla, logistisen ja tiedustelun perustuvalla avulla, lähettämällä kemiallisten ja biologisten aseiden torjuntaryhmiä, myöntämällä ylilentooikeuksia, humanitaarisen ja jälleenrakennusavun kautta tai antamalla hankkeelle poliittisen tuen.

#
# (Nato)
# 
#
# (Osallistui sotatoimiin) 
#
# (Nato)
# (Ei omaa armeijaa)
#
#
#
# (Nato)
#
#
#
# 
#
# (Ei omaa armeijaa) (Nato)
# (Nato)
#
#
#
# (Nato)
# (Nato)
#
# (Ei omaa armeijaa)
# (Ei omaa armeijaa)
#
#
# (Ei omaa armeijaa)
#
# (Nato)
# (Nato)
# (Nato)
#
# (Maan pääministeri on ilmoitti olevansa täysin tietämätön, että hänen hallituksensa tukee sotatoimia) (Ei omaa armeijaa)
#
# (Nato)
# (Nato)
#  
# (Nato)
# (Nato)
#
#
# (Nato)
#
# (Nato)
# (Osallistuminen sotatoimiin)  (Nato)
# (Osallistuminen sotatoimiin) (Nato)

## Koalition joukkojen määrä Irakissa 2003–2011
 

#### Kanadan joukot
* WikiLeaksin julkaisemien salattujen yhdysvaltalaisten asiakirjojen mukaan huolimatta Kanadan hallituksen virallisesta kannasta, jonka mukaan Kanada ei osallistunut hyökkäykseen Irakiin, Kanadan viranomaiset lupasivat tukea hyökkäystä salaa. Vuonna 2003 Kanadan pääministeri Jean Chrétien myönsi, että jotkut Kanadan asevoimissa olevat joukot palvelevat Yhdysvaltojen ja Britannian joukkojen rinnalla Irakissa mutta eivät hänen mukaansa osallistu taisteluihin. Kanadan puolustusministeri John McCallum kieltäytyi antamasta parlamentille tietoja kanadalaisten sotilaiden sijainnista Irakissa.

## Vetäytyminen
Yhdysvaltain presidentti Obama ilmoitti 21. elokuuta 2011 Yhdysvaltain sotatoimien olevan ohi Irakissa. Britannia veti viimeiset joukkonsa pois Irakista 22. toukokuuta 2011  

## Kaatuneita
 

## Katso myös
*Irak-vuoto

## Lähteet
Reichstag

**Reichstag** (saks., kirjaimellisesti ”valtakunnanpäivät”) voi tarkoittaa seuraavia:

* *Reichstag* eli Pyhän saksalais-roomalaisen keisarikunnan valtiopäivät, 1100-luvulta vuoteen 1806 kokoontunut säätykokous
* *Reichstag* eli valtiopäivät, Pohjois-Saksan liiton edustajakokous vuosina 1867–1871
* *Reichstag* eli Saksan valtiopäivät, Saksan valtakunnan parlamentti vuosina 1871–1945
* *Reichstag* (koko nimi *Reichstagsgebäude*) eli Valtiopäivätalo, parlamenttitalo Berliinissä

## Katso myös
*Maapäivät
*Valtiopäivät
Kiinanruusu

**Kiinanruusu** (*Hibiscus rosa-sinensis*) on hibiskusten (*Hibiscus*) sukuun kuuluva pensas tai pieni puu, joka on kotoisin Itä-Aasiasta, luultavasti Kiinasta. Kiinanruusu on Malesian kansalliskukka. Suomessa kiinanruusua on kasvatettu huonekasvina 1800-luvun alkupuolelta lähtien, Etelä-Euroopassa se on yleinen puutarhakasvina ja pensasaitoina.

Subtrooppisissa ja trooppisissa maissa myös muutamat muut suvun kasvit ovat yleisiä puutarhakasveja. Sukuun kuuluu kaikkiaan noin 200 lajia. Niistä sinihibiskus (*Hibiscus syriacus*) on Etelä-Korean ja *[[Hibiscus brackenridgei]]* Havaijin kansalliskukka.

## Tuntomerkit
Kiinanruusun lehdet ovat tummanvihreät ja kiiltävät. Lehtien muoto ja koko voi suuresti vaihdella samassakin kasvissa. Alkuperäisessä kiinanruusussa on kirkkaanpunaiset yksinkertaiset kukat, jonka suppilosta heteet työntyvät voimakkaasti esiin. Lajista on jalostettu myös puolikerrottu- ja kerrottukukkaisia lajikkeita, joiden kukat ovat valkoisia, keltaisia tai oransseja. Kukin kukka kestää yleensä vain päivän, mutta hyvissä oloissa uusia kukkia puhkeaa jatkuvasti huhtikuusta myöhään syksyyn.

## Lähteet

## Aiheesta muualla
* Suomen Lajitietokeskus: Kiinanruusu – ''Hibiscus rosa-sinensis''
* ITIS: ''Hibiscus rosa-sinensis'' 
* United States Department of Agriculture (USDA): ''Hibiscus rosa-sinensis'' 
* Flora of China: ''Hibiscus rosa-sinensis''
Armolahja

**Armolahja** on kristinuskoon käytännön seurakuntaelämään liittyvä Raamatun opettama ilmiö, joka merkitsee Pyhän Hengen lahjoittamaa erityistä kykyä hengelliseen palveluun. Raamatussa armolahjalla viitataan Jumalan ihmiselle armosta antamaan lahjaan, ei siis palkkioon tai ihmisen omaan ominaisuuteen. Armolahjoista käytetään kristinuskossa myös nimitystä *henkilahjat*, koska Pyhä Henki jakaa niitä ihmisille tahtonsa mukaan.

## Merkitys kristinuskon arjessa
Laajemmassa merkityksessä armolahjaksi on ymmärretty miltei mikä tahansa ihmisen myönteiseksi katsottu taito tai ominaisuus, esimerkiksi hyvä laulutaito, kyky pitää innoittavia puheita, taito kuunnella ja auttaa tai muuta vastaavaa. Suppeammassa merkityksessä armolahjalla tarkoitetaan vain Raamatussa lueteltuja Pyhän Hengen vaikuttamia erityiskykyjä. Raamatussa armolahjoja luetellaan ja niistä opetetaan muun muassa 1. Korinttilaiskirjeen 12. luvussa, Roomalaiskirjeen 12. luvussa, Efesolaiskirjeen 4. luvussa sekä 1. Pietarin kirjeen 4. luvussa (jakeet 10-11).

## Merkitys Raamatussa
Raamatussa armolahjojen käyttö ja toiminta näkyy erityisesti Apostolien teoissa. Armolahjojen kautta Pyhä Henki vahvisti julistetun pelastussanoman ihmeiden ja merkkien avulla. Tästä apostolien käyttämästä evankeliointimenetelmästä käytetään nykyisin toisinaan nimeä voimaevankeliointi. Armolahjat saatiin Raamatussa erityisesti kätten päälle panemisen kautta.

## Armolahjojen painotus eri suuntauksissa
Armolahjojen merkitys uskonnollisessa elämässä vaihtelee huomattavasti eri kirkkokunnissa. Niin sanotuissa vapaissa suunnissa oppi armolahjoista on yleensä huomattavasti merkittävämmin esillä kuin muissa perinteisissä kirkkokunnissa. Karismaattinen liike on kuitenkin nostanut vanhoissakin kirkoissa uudenlaisen kiinnostuksen armolahjan käsitettä kohtaan.

## Tunnetuimpia armolahjoja
### Varustavat armolahjat (Ef. 4)
* Apostolin armolahja (lähetyssaarnaaja) Ef. 4:11, 1. Kor. 12:28-29
* Evankeliumin julistaminen (evankelistan armolahja) Ef. 4:11
* Opettaminen
* Paimenen armolahja
* Profetoiminen (profeetan armolahja)

### Vahvistavat armolahjat (1. Kor. 12)
* Henkien erottaminen (henkien arvosteleminen) 1. Kor. 12:10
* Henkien karkottaminen (riivaajien ulosajaminen) Mark. 16:17
* Ilmestyksen armolahja (näkyjen näkeminen) 1. Kor. 14:26
* Kielillä puhuminen
* Kielten selittäminen
* Terveeksi tekeminen (sairaiden parantaminen)
* Tiedon sanat
* Uskon armolahja (ihmeitä vaikuttava usko)
* Viisauden sanat
* Voimalliset teot (ihmeteot, voimateot)

### Palvelevat lahjat (Room. 12)
* Antaminen (omastaan uhraaminen) Room. 12:8, 2. Kor. 8:1-7
* Avustaminen (auttaminen) 1. Kor. 12:28
* Johtaminen Room. 12:8
* Laulun armolahja (ylistyksen johtaminen)
* Laupeuden harjoittaminen (armahtaminen, köyhien auttaminen)
* Palveleminen
* Rohkaiseminen (kehottaminen)
* Seurakunnan hallitseminen (organisoinnin armolahja)

### Muut (1. Kor. 7 )
* Marttyyrin armolahja (uskon tähden kärsiminen)
* Naimattomuus 
## Lähteet
* 

## Aiheesta muualla
* Armolahjat – mitä Raamattu niistä sanoo? 
* Raamatun armolahjat
* Armolahjat lyhyesti
Ludwig Stumpfegger

**Ludwig Stumpfegger** (11. heinäkuuta 1910 München – luultavasti 2. toukokuuta 1945 Berliini) oli SS-lääkäri, joka poistui yhdessä Martin Bormannin kanssa Adolf Hitlerin kuoleman jälkeen Führerbunkerista ja kuoli yhdessä Bormannin kanssa puna-armeijan tulitukseen. Stumpfeggerin jäänteet löydettiin rakennustyömaalta vuonna 1972.

Stumpfeggerin kerrotaan olleen isokokoinen mies ja etevä kirurgi. Hän toimi Hitlerin viimeisenä lääkärinä ja fysioterapeuttina sekä aiemmin Heinrich Himmlerin lääketieteellisenä neuvonantajana. Stumpfegger työskenteli myös natsitohtori Karl Gebhardtin vastaanotolla. Stumpfegger jakoi mitä ilmeisimmin syanidikapselit Hitlerille ja tämän vaimolle Eva Braunille. Stumpfegger auttoi Magda Goebbelsiä surmaamaan Goebbelsien kuusi lasta Führerbunkerissa 1. toukokuuta. Vielä samana iltana Joseph ja Magda Goebbels surmasivat itsensä syanidia käyttäen.   

Adolf Hitlerin tehtyä itsemurhan bunkkerissa sodan viimeisinä päivinä, Stumpfegger pakeni bunkkerista 30. huhtikuuta yhdessä Arthur Axmannin ja Martin Bormannin kanssa. Axmann joutui eroon kahdesta muusta pakenijasta ja jouduttuaan palaamaan jälkiään Axmann löysi Bormannin ja Stumpfeggerin ruumiit.

## Lähteet
*

### Viitteet
Hadroni

**Hadroneiksi** sanotaan hiukkasia, jotka koostuvat vahvaa vuorovaikutusta välittävien gluonien yhteensitomista kvarkeista. Hadronit voidaan jakaa kvarkkilukumääränsä mukaan kahteen alaluokkaan: baryoneihin ja mesoneihin. Esimerkiksi protoni on baryoni.

## Baryonit

Baryonit koostuvat kolmesta kvarkista ja antibaryonit kolmesta antikvarkista.

Baryonit voidaan jakaa spin-luvun mukaan vielä kahteen alaluokkaan spin 1/2 ja spin 3/2 -baryoneihin. Spin 1/2 -baryoneilla kahden kvarkin spin on samansuuntainen ja kolmannen kvarkin erisuuntainen. Spin 3/2 -baryonien kaikkien kvarkkien spinit ovat samansuuntaiset. Koska baryonien spin on puoliluku, ne kuuluvat fermioneihin.

Tunnetuimmat ja pysyvimmät (eivät hajoa heti muiksi hiukkasiksi) baryonit ovat kahdesta ylös-tyypin kvarkista ja yhdestä alas-tyypin kvarkista koostuva protoni sekä kahdesta alas-tyypin ja yhdestä ylös-tyypin kvarkista koostuva neutroni. Ylös-kvarkin varaus on +2/3 ja alas-kvarkin –1/3. Näin protonin varaukseksi tulee +1 ja neutronin varaukseksi 0.

Vuosina 2003 on nähty joitain kokeellisia viitteitä neljästä kvarkista ja yhdestä antikvarkista koostuvasta baryonista. Tuoreimmat kokeet ovat saattaneet nämä tulokset epäilyksen alaisiksi. Tiedeyhteisö pitää todennäköisempänä, että löydöt ovat olleet vain tilastollista harhaa.

## Mesonit

Mesonit koostuvat kvarkki-antikvarkkiparista.

Mesonit voidaan jakaa spinien perusteella spin 0 ja spin 1 -mesoneihin. Koska niiden spin on kokonaisluku, kuuluvat ne bosoneihin. Spin 0 -mesoneilla kahden kvarkin spinit ovat erisuuntaiset ja spin 1 -mesoneilla samansuuntaiset. Mesoneista kevyimmät ovat pionit, joita on kolme (sähkövarauksin +1,0 ja –1). Pysyviä mesoneja ei ole, vaan ne hajoavat kevyemmiksi hiukkasiksi erittäin nopeasti.

## Tutkimus

CERN:in vuonna 2008 valmistuneella Large Hadron Colliderilla tullaan raskaita alkuaineita (lyijy) törmäyttämällä tutkimaan niiden perimmäistä rakennetta. Nykyisin kvarkkien oletetaan olevan jakautumattomia, tulevien kokeiden hadroni-kiihdyttimellä odotetaan tuovan lisätietoa asiasta.

## Lähteet

## Aiheesta muualla
Sosiaalidemokraattinen puolue (Portugali)

**Sosiaalidemokraattinen puolue ** (, eli *PSD*) on portugalilainen keskusta-oikeistolainen puolue, joka ei nimestään huolimatta ole sosiaalidemokraattisen aatteen mukainen puolue. Sosiaalidemokraattinen puolue on toinen Portugalin pääpuolueista keskusta-vasemmistolaisen Sosialistipuolueen ohella.

Portugalin sosiaalidemokraattisen puolueen kansainvälisesti tunnetuin poliitikko on ollut José Manuel Barroso, joka toimi puolueen johdossa vuosina 1999-2004, Portugalin pääministerinä vuosina 2002-2004 ja Euroopan unionin (EU) komission puheenjohtajana vuosina 2004-2014.

Oppositiossa ollut sosiaalidemokraattinen puolue voitti 5. kesäkuuta 2011 pidetyt ennenaikaiset parlamenttivaalit Pedro Passos Coelhon johdolla. Vuoden 2015 vaaleissa sosiaalidemokraattinen puolue piti asemansa suurimpana puolueena, mutta sen johtama hallituskoalitio menetti enemmistönsä parlamentissa. Vaalien jälkeen Portugalin presidentti Aníbal Cavaco Silva nimitti sosiaalidemokraattisen puolueen johtaman vähemmistöhallituksen, joka kuitenkin kaatui muutamaa viikkoa myöhemmin hallituksen luottamusäänestyksessä parlamentin vasemmistopuolueiden sovittua sosialistien johdolla yhteistyöstä.

Lokakuussa 2017 järjestettyjen paikallisvaalien jälkeen Passos Coelho erosi puolueen johdosta. Paikallisvaalien tulos oli sosiaalidemokraattien historian huonoin ja hänen mukaansa puolueen tulisi löytää "uusi polku tulevaisuuteen".

Porton kaupungin entinen pormestari Rui Rio valittiin Passos Coelhon seuraajaksi tammikuussa 2018. Häntä pidetään puolueen keskustalaisemman linjan edustajana. Rio sai jäsenäänestyksessä 54 prosenttia äänistä ja päihitti konsevatiivisempana ehdokkaana pidetyn entisen pääministerin Pedro Santana Lopesin.

## Lähteet

## Aiheesta muualla

* Sosiaalidemokraattinen puolue
Minttu

**Minttu** voi tarkoittaa seuraavia:

* mintut (*Mentha*), kasvisuku
* Minttu, suomalainen naisen etunimi
* Minttu, Minttu Suo suomalainen laulaja
* Minttu, Maikki Harjanteen lastenkirjojen hahmo
* Minttu Likööri, Chymoksen tekemä alkoholipitoinen juoma.
Leikkaa, kopioi ja liitä

**Leikkaa, kopioi ja liitä** ovat tietokoneen toimintoja, joilla esimerkiksi tekstiä tai kuvia voidaan väliaikaisesti tallentaa leikepöydälle ja sitten liittää jonnekin muualle. Yleensä toiminnolla kopioidaan tekstiä, kuvia, taulukoita tms. nopeasti sovellusohjelmassa (yleensä tekstinkäsittelyohjelmassa) tietyn asiakirjan sisällä paikasta toiseen tai asiakirjasta toiseen. Tekstiä ja sen osia sekä muita elementtejä voi yleensä kopioida myös sovelluksesta toiseen.

Lawrence G. Tesler siirsi ensimmäisenä ”leikkaa ja liimaa” -ajatuksen tietokonepohjaiseen tekstinkäsittelyyn työskennellessään Xerox PARCissa 1974–1975. Pian sen jälkeen tuli käyttöön tekstinkäsittelyohjelmia, joissa tällä tavoin voitiin siirtää tai kopioida käsiteltävänä olevan tiedoston sisällä tekstin osia paikasta toiseen. Applen tietokoneet Lisa (1981) ja Macintosh (1984) tekivät toimintoa tunnetuksi.

Toiminnon taustalla on ikkunointijärjestelmän ominaisuus, jossa tekstiä voi kopioida  (*copy*) aktivoimalla eli valitsemalla se ensin joko hiiren tai nuolinäppäinten avulla ja liittämällä (*paste*) se sitten joko toiseen paikkaan samassa asiakirjassa tai nyt myös kokonaan toiseen asiakirjaan tai sovellukseen.

Toimintoa voi käyttää myös kokonaisten tiedostojen ja kansioiden kopiointiin käyttöjärjestelmän tiedostonhallinnasta käsin.

*Copypaste*-toiminnon voi suorittaa Windows-käyttöjärjestelmässä näppäinyhdistelmillä Ctrl+C (*copy*, kopioi) Ctrl+X (*cut*, leikkaa) ja Ctrl+V (*paste*, liitä). MacOS-käyttöjärjestelmässä samaan toimintoon voi käyttää pikanäppäinkomentoa Komento+C (kopioi) ja Komento+V (liitä).
Windowsin nykyiset näppäinyhdistelmät on lainattu MacOS:sta. OS/2 ja aiemmat Windows-versiot käyttivät näppäinyhdistelmiä Ctrl-Del (leikkaa), Ctrl-Insert (kopioi) ja Shift-Insert (liitä).

*Copypaste*-toiminnon kanssa samankaltainen on ns. raahaa ja pudota -toiminto (*drag and drop*), jossa hiiren avulla valitaan kopioitava elementti ja ”raahataan” se sitten hiiren oikeanpuoleista nappia alhaalla pitäen haluttuun paikkaan. (Hiiren oikeanpuoleisen näppäimen vapauttaminen merkitsee tässä samaa kuin edellä liitä-komento eli Ctrl+V.)

Termiä käytetään myös tilanteissa, joissa kopioidaan valmiista tuotoksesta ja julkaistaan se uutena.

## Lähteet

## Aiheesta muualla
Armeijakenraali (Yhdysvallat)

**”Armeijakenraali”**, *General of the Army*, on Yhdysvaltain maavoimien korkein sotilasarvo, joka vastaa Suomessa lähinnä sotamarsalkkaa. Yhdysvaltain ilmavoimissa vastaava sotilasarvo on *General of the Air Force*, ilmavoimien kenraali ja laivastossa *Fleet Admiral*, laivastoamiraali. Arvoja käytetään lähinnä erityisenä erikseen myönnettävänä arvonimenä tai se voi olla puolustushaarojen komentajien arvo. Muilla puolustushaaroilla eli merijalkaväellä, rannikkovartiostolla ja avaruusvoimilla ei ole vastaavia sotilasarvoja.

Yhdysvaltain kongressi perusti *General of the Army* -arvon 25. heinäkuuta 1866 Ulysses S. Grantia varten, ja se myönnettiin symbolisesti muutamille henkilöille:

*1866 – Ulysses S. Grant 
*1869 – William T. Sherman
*1888 – Philip H. Sheridan

Arvonimellä palkitut kenraalit käyttivät edelleen kenraalin neljän tähden arvomerkkejä.

Yhdysvaltain Euroopassa olevien joukkojen ylipäällikölle ensimmäisessä maailmansodassa, kenraali John J. Pershingille, myönnettiin 1919 sotilasarvo *General of the Armies of the United States*, Yhdysvaltain armeijoiden kenraali. Tätäkin arvonimeä pidettiin vain symbolisena, mutta kun viiden tähden kenraalin arvo perustettiin 1944, uusien kenraaleiden päätettiin olevan Pershingiä alempiarvoisia. Vuonna 1976 presidentti Gerald Ford myönsi George Washingtonille armeijoiden kenraalin arvon, ja hänen julistettiin olevan ikuisesti Yhdysvaltain korkeinta sotilaallista arvonimeä kantava henkilö. 

Yksi henkilö on saanut tätä vastaavan merivoimien amiraali arvon. (*Admiral of the navy*)  
*George Dewey (vuonna 1903)

Näiden niin sanottujen kuuden tähden sotilasarvojen keskinäinen arvojärjestys määräytyy myöntämispäivän mukaan samoin kuin viiden tähdenkin. 

Viiden tähden kenraaleiksi (*General of the Army*) ylennetyt henkilöt:

Viiden tähden amiraalin arvon (*Fleet Admiral*) saaneet henkilöt:

Yksi henkilö on saanut *General of the Air Force* -arvonimen Yhdysvaltain ilmavoimien perustamisen 1947 jälkeen:
* Henry H. Arnold 7. toukokuuta 1949
Allah

**Allāh** (  ) on arabian kielen sana, joka tarkoittaa jumalaa. Muissa kielissä, esimerkiksi suomessa, sanalla viitataan usein erityisesti islaminuskon Jumalaan.

Sana on luultavasti kontraktio eli lyhennys sanasta *al-ʾilāh*, joka on sanan *ʾilāh* määräinen muoto. Sana *ʾilāh* tarkoittaa jumalaa yleisesti, kuten suomen kielen sana jumala pienellä alkukirjaimella kirjoitettuna. Sana liittyy seemiläisten kielten jumalaa tarkoittavien sanojen perheeseen (arab. *ilah*, hepr. *el, elohim*, akkadi *ilu*). Arabiassa ei ole versaaleja eli isoja kirjaimia, joten sana voidaan translitteroida myös pienellä alkukirjaimella. 

## Allah vai Jumala?

Arabian kielen sana *allah* voidaan kääntää suoraan sanaksi ”jumala”. Arabian kielessä sanaa käytetään viittaamaan myös juutalaisuuden ja kristinuskon Jumalaan. Suomen kielessä on perusteltua käyttää suomenkielistä sanaa Jumala, koska *allah* on arabiaa eikä ole erisnimi.

Allah-sanaa käytetään kristinuskon Jumalasta kaikissa arabiankielisissä Raamatuissa. Malaijinkielisissä Raamatuissa kristityt ovat käyttäneet sanaa vuodesta 1629 asti. 

Malesiassa muslimit ovat vaatineet, että *allah* saa tarkoittaa vain islamin jumalaa. Vuonna 2007 maan sisäministeriö kielsi katolista sanomalehteä käyttämästä kristinuskon Jumalasta sanaa Allah. Myöhemmin valtio takavarikoi  malaijinkielistä Raamattua Allah-sanan ”väärinkäytön” vuoksi. Vuonna 2009 malesialainen oikeusistuin kuitenkin päätti, että Allah-sanan käyttökielto kumotaan. Päätöksen herättämä kiukku johti polttopullohyökkäyksiin kristittyjen kirkkoja vastaan.

## Lähteet

## Aiheesta muualla
Alli Vaittinen-Kuikka

**Alli Ester Vaittinen-Kuikka** (o.s. **Vaittinen**, 8. toukokuuta 1918 Impilahti – 3. joulukuuta 2006 Joensuu), lempinimeltään ”Mato-Alli”, oli suomalainen sairaanhoitojohtaja, sosiaalineuvos ja poliitikko, joka toimi kokoomuksen kansanedustajana vuosina 1966–1979. Hänet tunnetaan myös lapamatotaudin vastaisesta työstään 1950- ja 1960-luvuilla.

## Elämä
Alli Vaittinen-Kuikka valmistui Kätilöopistosta vuonna 1942. Tämän jälkeen hän toimi opiston valmistavan koulun opettajana ja johtajana vuoteen 1949. Tällöin hänestä tuli lääkintöhallituksen määräämä Nokian suuren kulkutautisairaalan organisoija. Varsinaisen taistelun lapamadon hävittämiseksi Vaittinen-Kuikka aloitti vuonna 1953 toimiessaan Suomen Punaisen Ristin piiriterveyssisarena Joensuussa. Tuolloin arvioitiin jopa viidenneksen suomalaisista olevan lapamadon kantajia ja tautia oli siihen saakka hoidettu erilaisin poppakonstein. Vielä 1960-luvulla Vaittinen-Kuikka kiersi Suomea lääketehdas Medican tieteellisenä assistenttina valistamassa hankalasta suolistoloisesta. Valistusmatkoillaan hänellä oli aina mukanaan matolääkettä. Määrätietoisella työllään hän saikin lapamatotaudin kuriin. Tästä hän sai lempinimensä.

Kokoomuslainen Vaittinen-Kuikka valittiin eduskuntaan vuonna 1966 Pohjois-Karjalan vaalipiiristä, ja hän toimi kansanedustajana vuoteen 1979. Kansanedustajana hän tuli tunnetuksi vastustaessaan pornografisina pitämiään julkaisuja. Hän toimitti vuonna 1971 oikeusministeriöön 60 kansanedustajan allekirjoittaman kirjelmän ja nipun alan lehtiä (muun muassa *[[Hymy (lehti)|Hymy]]*, *[[Nyrkkiposti]]*, *[[Jallu (lehti)|Jallu]]* ja *[[Stump]]*). Vaadittuja syytteitä ei kuitenkaan nostettu, vaikka hän toivoi Suomeen pornonkieltolakia. 

Vaittinen-Kuikka oli 1970-luvulla myös näkyvä ja jyrkkä vapaan abortin, e-pillerin ja avoliiton vastustaja. Hän vastusti myös puoluetukea, ”kulkutaudin tavoin leviävää epideemistä rahaa”. Suomen liikenneturvallisuus oli 1960-luvulla ja 1970-luvun alkupuolella heikolla tasolla, minkä vuoksi Vaittinen-Kuikka vaati ensiapulaukkua autojen pakolliseksi varusteeksi. Lihavia kansanedustajakollegojaan hän patisti jouluna 1966 syömään kanaa, kalkkunaa ja kasviksia sekä korvaamaan herkuttelun kuntovoimistelulla. Vuonna 1973 Vaittinen-Kuikka oli yksi kokoomuksen 15 kansanedustajasta, jotka vastustivat presidentti Urho Kekkosen virkakauden pidentämiseksi kaavailtua poikkeuslakia.

Presidentin valitsijamiehenä hän oli vuosina 1968 ja 1978. Hänelle myönnettiin sosiaalineuvoksen arvo vuonna 1974.

Alli Vaittisen puoliso vuodesta 1972 oli rakennusmestari Esko Kalervo Kuikka.

Vuonna 2004 järjestetyssä Suuret suomalaiset -äänestyksessä Vaittinen-Kuikka sijoittui 73. tilalle.

## Lähteet
GNU Hurd

**GNU Hurd** on GNU-projektin kehittämä joukko käyttöjärjestelmää varten toteutettuja palveluja, jotka suoritetaan GNU Mach -mikroytimen päällä.
GNU Mach on GNU-projektin oma toteutus Mach-mikroytimestä. Hurd pyrkii laajentamaan perinteistä Unix-käyttöjärjestelmän toiminnallisuutta pysyen kuitenkin POSIX-yhteensopivana.
Hurd käyttää asiakas-palvelin-arkkitehtuuria ja on julkaistu vapaana ohjelmistona.

Hurd-nimi on rekursiivinen akronyymi sanoista *Hird of Unix-Replacing Daemons* (*joukko Unixin korvaavia [[daemon|taustaprosesseja]]*), ja *HIRD* puolestaan on määritelty akronyymiksi sanoista *Hurd of Interfaces Representing Depth* (*joukko syvyyttä edustavia [[ohjelmointirajapinta|ohjelmointirajapintoja]]*). Sanoina sekä *HURD* että *HIRD* ovat vain tätä varten keksittyjä muunnelmia englannin sanasta *herd*, joka tarkoittaa laumaa — kaikki sanat lausutaan [həːd]. Koko nimi *GNU HURD* on siis gnuulaumaan viittaava sanaleikki.

GNU-projekti on kehittänyt Hurd-ydintä vuodesta 1990 alkaen. Hurdin kehitys hidastui, kun Linus Torvaldsin alulle panema Linux vei kehittäjien huomion teknisillä ominaisuuksillaan. Hurdin varaan on voitu jo koota toimivia ohjelmistojärjestelmiä, mutta se on edelleen kehitysvaiheessa, eikä yhtään vakaata versiota ole vielä julkaistu. Hurd toimii ainoastaan IA-32-arkkitehtuurilla, mutta GNU Mach -ydin toimii jo 64-bittisellä x86-suorittimella ja tuki 64-bittiselle alustalle on kehityksen alla.

Hurdin nimen piti alun perin olla Alix naisen nimen mukaisesti. Samalla se olisi ollut sanaleikki Unixista.

## Hurd-jakelut

* Bee GNU/Hurd
* Debian GNU/Hurd
* GNUAB
* Superunprivileged.orgin

## Lähteet

## Aiheesta muualla

*GNU Hurd -sivusto 
*Debian GNU/Hurd 
* GNUAB 
* Superunprivileged.orgin *[http://www.superunprivileged.org/hurd/live-cd Hurd LiveCD] *
Pinja (nimi)

**Pinja** on suomenkielinen naisen etunimi. Nimi lisättiin Suomen almanakkaan vuonna 1995. Digi- ja väestötietoviraston tietojen mukaan nimi Pinja on lokakuuhun 2025 mennessä annettu noin 5&nbsp;960 henkilölle, joista suurin osa on syntynyt vuoden 1990 jälkeen. Ennen vuotta 1940 nimeä ei ollut annettu kenellekään, ennen vuotta 1970 vain muutamalle henkilölle.
         
## Nimen alkuperä
Pinja on Välimeren maissa kasvavan pinjan (*Pinus pinea*) suomenkielinen nimi. Sitä on pidetty pitkäikäisyyden ja kuolemattomuuden symbolina. Lähes samaan tapaan äännettävä portugalin sana *pinha* tarkoittaa käpyä ja espanjan sana *piña* ananasta.

## Tunnettuja Pinjoja
* Pinja Arbelius (s. 2000), pesäpalloilija
* Pinja Flink (s. 1975), näyttelijä
* Pinja Hanski, (nyk. Pinja Rautio, s. 1974), laulaja
* Pinja Heinonen (s. 2001), aitajuoksija
* Pinja Kanon, näyttelijä ja DJ
* Pinja Kesti (s. 1997), pesäpalloilija
* Pinja Kärhä (s. 2007), moukarinheittäjä
* Pinja Perholehto (s. 1997), sosiaalidemokraattinen poliitikko
* Pinja Ratilainen (s. 2007), näyttelijä
* Pinja Sanaksenaho, *Pinkku Pinsku* (s. 2002), suomalainen videobloggaaja ja YouTube-videoiden tekijä
* Pinja Vuorinen (s. 1996), kommunistipoliitikko

## Lähteet
Pimennysmuuttuja

**Pimennysmuuttujat** ovat muuttuvia tähtiä ja kaksoistähtiä, joiden kirkkaus vaihtelee komponenttien vuoroin peittäessä toisensa Maasta katsottuna. Merkittävämpi minimi kirkkaudessa tapahtuu, kun himmeämpi tähti peittää taakseen kirkkaamman. Lisäksi kirkkaus vähenee hieman kirkkaamman tähden peittäessä himmeämmän. Pimennysmuuttujat jaetaan niiden valokäyrän perusteella Algol-, Beta Lyrae- ja W Ursae Majoris -tyyppisiin muuttujiin. Algol-tyypin muuttujissa kirkkaus pimennyksen ulkopuolella on melkein vakio. Beta Lyrae -tyyppisissä muuttujissa kirkkaus muuttuu koko ajan. W Ursae Majoris -tyyppiset eroavat edellisistä siinä, että niissä valon minimit ovat suunnilleen yhtä syvät.

## Lähteet

## Aiheesta muualla

*Eclipsing Binary Stars
Ahneus

**Ahneus** voi tarkoittaa ainakin seuraavia asioita:

* ahneus, yksi seitsemästä kuolemansynnistä
* ''Ahneus'', Erich von Stroheimin mykkäelokuva
Perinnöllisyystiede

**Perinnöllisyystiede** eli **genetiikka** on perinnöllisyyttä tutkiva biologian haara. Se tutkii geenien eli perintötekijöiden rakennetta, toimintaa, muuntelua ja periytymistä.
 
Nykyisessä muodossaan perinnöllisyystiede sai alkunsa Mendelin jo aiemmin löytämien periytymissääntöjen uudesta löytymisestä vuonna 1900 sekä myöhemmin DNA:n rakenteen ja geneettisen koodin selvittämisestä vuonna 1953. Ominaisuuksien periytymistä vanhemmilta jälkeläisille ilman ilmiön geneettisen taustan tuntemista on kuitenkin käytetty hyväksi jo esihistoriallisina aikoina esimerkiksi eläinten ja kasvien jalostuksessa.

1980-luvun puolenvälin jälkeen tapahtunut uusien molekyylibiologisten menetelmien synty on avannut mahdollisuuden DNA:n tutkimiseen suoraan ja tieteenalan voimakkaaseen kasvuun. Voimakkaimmin tähän ovat vaikuttaneet erityisesti DNA:n monistamiseen tarkoitetun polymeraasiketjureaktion (PCR) ja DNA:n sekvensointimenetelmien kehitys. Tämä on mahdollistanut muun muassa perinnöllisiä sairauksia aiheuttavien mutaatioiden entistä tehokkaamman selvittämisen sekä eläin- ja kasvijalostuksessa edullisten alleelien tunnistamisen ja lisäämisen. Myös geenitekniikan kehitys on mahdollistanut monia uusia perinnöllisyystieteen sovelluksia, tunnetuimpana ehkä muuntogeeniset elintarvikkeet ja geeniterapia.

## Perinnöllisyystieteen jaottelu

Menetelmiensä ja sovellustensa runsaudesta johtuen geneettinen tutkimus voidaan jakaa osiin usealla eri tavalla. Kenties yleisin jako perustuu siihen, millä organisaatiotasolla perinnöllisiä ilmiöitä tutkitaan. Tämän jaon mukaan geneettinen perustutkimus voidaan jakaa muun muassa seuraaviin osa-alueisiin:  

***molekyylitaso:** *[[Molekyylibiologia|molekyyligenetiikka]]* – DNA, geenit, niiden toiminta ja säätely, epigenetiikka, mutaatiot, DNA:n evoluutio, geenitekniikka
***solutaso:** *[[sytogenetiikka]]* – solunjakautuminen, mitoosi, meioosi, meioottinen rekombinaatio, sukusolut, kromosomien rakenne ja toiminta, kromosomi- ja kromosomistomuutokset, kromosomievoluutio
***yksilötaso:**
** *[[klassinen genetiikka]]* – dominoivat ja resessiiviset geenit, niiden ilmeneminen, periytymisen säännöt, mendelismi, genotyyppi ja fenotyyppi
** *[[ihmisgenetiikka]], lääketieteellinen genetiikka* – ihmisen perinnölliset ominaisuudet ja sairaudet
***populaatiotaso:** *[[populaatiogenetiikka]]* – populaation yhteinen geenivarasto (geenipooli), geenifrekvenssit, populaation geneettinen tasapaino ja sen muuttuminen, valinta (selektio), geneettinen ajautuminen (random drift), migraatio
***lajitaso:** *[[evolutiivinen genetiikka]]* – lajiutuminen, DNA-sekvenssien erilaistuminen, uusien lajien eriytyminen ja itsenäistyminen, fylogenia, DNA-evoluutio.

Perustutkimusta soveltavampia perinnöllisyystieteen osa-alueita ovat muiden muassa
**[[Jalostus (biologia)|jalostusgenetiikka]]* – kasvi- ja eläinjalostus, geeniteknologiset sovellutukset, geenimanipulaatio
**[[geeniteknologia]]* – molekyyligeneettiset sovellutukset, teknologiset ja kaupalliset sovellutukset, lääkkeet, tutkimustuotteet

## Lähteet

## Kirjallisuutta
* 

## Aiheesta muualla

*Opetus.tv: Biologian etäopiskeluympäristö, Perinnöllisyys
*
Cubio

**Cubio** on vuonna 1999 perustettu venäläistaustainen puhelinoperaattori. Yhtiö on harjoittanut palveluoperaattoritoimintaa Elisan matkapuhelinverkossa Suomessa. Cubio-matkapuhelinliittymien ilmoitettiin sulkeutuvan päivän varoitusajalla 23.4.2014.

Cubio on tarjonnut asiakkailleen puhelu-, internet- ja datapalveluja. Cubion tuotteita ja palveluja ovat olleet:
*Matkapuhelinliittymät
*VoIP-puhelut
*Kotimaan kaukopuhelut, operaattoritunnus 10500
*Ulkomaanpuhelut, operaattoritunnukset 99500 ja 99551
*BlackBerry -matkapuhelimet

Yhtiön palveluksessa toimi 31 henkilöä vuonna 2010.

## Historiaa
Cubio on perustettu 1999. Se toimi aiemmin nimellä *Nevatel Oy*. Nimeksi vaihdettiin *Oy Cubio Communications Ltd* vuonna 2001.

Cubio osti *FaciliCom Finland Oy*:n liiketoiminnan 2001. FaciliCom (aik. *NordNet Oy*) oli ensimmäinen nk. palveluntuottajaoperaattori. Vuonna 2002 Cubio osti SuperTel-puhelinoperaattorin Ruotsissa.

Cubio välitti vuodesta 2001 alkaen ulkomaanpuheluita. Matkapuhelinliittymien tarjoamisen se aloitti 2003. Ensimmäisenä vuonna se sai 8 500 gsm-liittymäasiakasta.

Cubion mukaan se alkoi ensimmäisenä operaattorina Suomessa tarjota kiinteähintaisia matkapuhelinliittymiä. Tämän jälkeen puhepaketit yleistyivät nopeasti muidenkin operaattoreiden valikoimiin. Ulkomaanpuheluissa yhtiön markkinaosuus on sen itsensä mukaan ollut noin 10 %.

Kesäkuussa 2011 Cubiolle myönnettiin yhdessä Nokia Siemens Networksin kanssa GTB:n (Global Telecom Business) kansainvälinen innovaatiopalkinto mobiilin pilvipalvelun kehittämisestä.

*Cubio Communicationsin* liiketoiminta oli pitkään tappiollista. Yhtiö ajautui maksuvaikeuksiin 2013. Cubio Communications vaihtoi 2013 nimekseen *Octagon Telecom* ja meni konkurssiin saman vuoden syksyllä. Liiketoiminta siirrettiin 2013 uuteen *Cubio Mobile* -nimiseen yhtiöön. Uuden yhtiön hallituksessa ja omistajissa oli samoja henkilöitä kuin aiemmankin yhtiön.

## Omistus
Cubion omisti aiemmin luxemburgilainen sijoitusyhtiö *Complus Holding S.A.* Omistajan taustalla oli samoja teleoperaattoreita, jotka omistivat venäläisen MegaFon-teleoperaattorin. Vuonna 2007 yhtiö ilmoitti omistajakseen virolaisen yhtiön *General DataComm International*. Myöhemmin pääomistaja oli tiettävästi Imaqliq.

## Lähteet

## Aiheesta muualla
* Arkistoitu kopio Cubion kotisivuista
Esso

**Esso** on yhdysvaltalaisen ExxonMobil-öljy-yhtiön Yhdysvaltojen ulkopuolella käyttämä toiminimi. Aiemmin nimeä käytettiin polttonesteiden myynnissä myös Suomessa. Nimi Esso juontaa juurensa alkuperäisestä yhdysvaltalaisesta Standard Oil -yhtiöstä (SO = Esso). Suomen maanlaajuisella asemaverkostolla oli noin 15 prosentin markkinaosuus liikennepolttonesteissä. Lisäksi yhtiön toimialoihin kuuluivat muun muassa lämmitysöljy-, nestekaasu-, voiteluaine- ja ilmailupolttoainemyynti. Suomessa toimii edelleen Naantalin voiteluainetehdas, joka valmistaa Esso-tuotteita ja vie niitä myös ulkomaille.

## Suomen Esso
Suomen Esso perustettiin vuonna 1920 nimellä Nobel-Standard Osakeyhtiö Suomessa - Aktiebolaget Nobel-Standard i Finland. Sen perustajina olivat vuonna 1911 toimintansa aloittanut Nobelin Öljyntuonti Oy ja Suomen Petroleumi & Bensiinikomppania Standard, joka oli yhdysvaltalaisen Standard Oilin tytäryhtiö. Ensimmäisen huoltoasemansa se avasi Helsingissä Hietalahden torilla vuonna 1921, ja 1930-luvun loppuun mennessä niitä oli 39. 

Huoltoasemien ylläpidosta vastasi tytäryhtiö Bensiini Oy. Nobel-Standardin bensiinin myynti ylitti petrolin myynnin ensimmäisen kerran vuonna 1928. Vähittäismyynnin lisäksi Nobel-Standard harjoitti maahantuontia, ja sillä oli 16 merivarastoa eri puolilla rannikkoa, lisäksi sisämaassa oli lähes 30 varastoa. Yhtiöllä oli myös omia tankkilaivoja. Vuonna 1938 yrityksen nimi muutettiin muotoon Oy Nobel-Standard Ab.

Vuonna 1952 Nobel-Standard vaihtoi nimensä Suomen Essoksi. Vuonna 1954 yhdysvaltalainen emoyhtiö Standard Oil Company osti Nobelin suvun osakkeet, ja Suomen Essosta tuli täysin amerikkalaisomisteinen yhtiö. Tunnetuksi tulleen "Tiikeriä tankkiin" -mainoslauseen tueksi Suomen Esso lahjoitti vuonna 1964 kaksi oikeaa tiikeriä juuri perustetulle Tampereen eläintarhalle, joka toimi nykyisen Tampere-talon paikalla entisellä teurastamolla vuoteen 1972 saakka. 

Esso perusti 1960-luvulla motelliketjun Ruotsiin. Tämä eurooppalaiseksi ajateltu ketju ei kuitenkaan ehtinyt Suomeen Esson luovuttua majoitusbisneksestä, mutta Esso-motelleista sai alkunsa Scandic-hotelliketju. Vuonna 1968 Suomen Esso meni mukaan Keski-Suomen maakuntaliiton käynnistämään Rantaloma Oy:hyn, joka puolestaan perusti Rantasipi-hotelliketjun. 1970-luvun puoliväliin mennessä puolet Esso-asemista oli siirtynyt itsepalveluun. 

Joulukuussa 2006 Suomen Esson osakekanta siirtyi SOK:n omistukseen, minkä jälkeen SOK myi osan Esson toiminnoista edelleen St1:lle. Lopputuloksena noin 140 Esso-asemasta tuli St1-asemia ja 44 Esso-asemaa muutettiin S-ryhmän ABC-ketjun asemiksi. Osa yrittäjävetoisista asemista on siirtynyt myös muihin ketjuihin. Suomen viimeinen Esso, Laukaan Esso, siirtyi St1:n huoltoasemaksi heinäkuun alussa 2010.

Esso käytti markkinoinnissaan 1990- ja 2000-luvuilla muun muassa sloganeita ”Esso, se ainoa oikea” ja ”Tiikeriä tankkiin!”

## Lähteet

## Aiheesta muualla

*Esso-televisiomainos vuodelta 1969
* Yhtiön historiaa Pörssitiedossa
Länsiväylä (lehti)

**Länsiväylä** on kaupunkilehti, joka ilmestyy Espoossa, Kauniaisissa ja Kirkkonummella painettuna ilmaiseksi kerran viikossa keskiviikkoisin sekä maksullisena verkkolehtenä. Sen kokonaistavoittavuus on yli 246 500 lukijaa (KMT 2024).

Länsiväylää julkaisee Keskisuomalainen-konserni. Lehden painopaikka on Lehtisepät Oy Tuusulassa. Länsiväylän sisarlehdet pääkaupunkiseudulla ovat Helsingin Uutiset, Nurmijärven Uutiset ja Vantaan Sanomat.

## Historia
Lehden perusti vuonna 1954 Asuntosäätiö. Tuolloin lehden nimi oli *Tapiola Tänään*, ja sen tarkoituksena oli toimia tiedotusvälineenä vasta rakennetun Tapiolan asuinalueen asukkaille. Tammikuussa 1969 lehden nimi muuttui Länsiväyläksi. Vuonna 2013 Länsiväylä valittiin Sanomalehtien liiton järjestämässä Vuoden kaupunkilehti -kilpailussa Suomen parhaaksi kaupunkilehdeksi.

Länsiväylän verkkosivut muuttuivat 8. tammikuuta 2024 pääosin maksullisiksi. Painettu lehti säilyy edelleenkin maksuttomana, samoin verkossa ilmestyvä näköislehti.

## Päätoimittajat

## Lähteet
* Länsiväylän kotisivu
* KMT Kuluttaja 2014 
* Hatakka, Elina – Hellström, Mauritz – Marttinen, Markku (toim.): *Länsiväylän villit vuodet. Länsiväylän tekijöiden muisteloita vuosilta 1969–1998.* Tallinna 2015.
### Viitteet
Kotisivu

**Kotisivu** tarkoittaa:

*aloitussivu, jolle verkkoselain siirtyy käynnistyksen yhteydessä tai selaimen koti-painiketta napsauttaessa.
* verkkosivu, jolta verkkosivuston selaaminen on tarkoitettu aloitettavaksi, myös etusivu tai pääsivu.
* **kotisivut** monikossa tarkoittaa arkikielessä verkkosivustoa.

## Lähteet
Salakuuntelu

**Salakuuntelu** on muiden välisen keskustelun luvatonta kuuntelemista. Salakuuntelu on rikos, josta säädetään Suomen rikoslain 24 luvun 5 pykälässä. Salakuuntelua voi tehdä teknisin apuvälinein tai olemalla kuuloetäisyydellä mutta piilossa keskustelijoilta. Myös sähköisesti käytävän keskustelun luvatonta seuraamista pidetään salakuunteluna. Usein salakuunneltu keskustelu nauhoitetaan myöhempää käyttöä varten.

Sellaisen keskustelun, jossa on itse osallisena, nauhoittaminen on sallittua, vaikka muut osapuolet eivät siitä olisikaan tietoisia. Yritykset nauhoittavat usein puheluita pystyäkseen todistamaan, mitä asiakkaan kanssa on suullisesti sovittu. Puheluiden nauhoittamisesta tulee kuitenkin informoida asiakasta, sillä nauhoitukset muodostavat henkilörekisterin.

Salakatselu on vastaavasti sellaisen tilanteen seuraaminen, jota ei ole tarkoitettu muiden nähtäväksi.

## Historiaa

Salakuuntelu laajassa mittakaavassa kehittyi puhelinliikenteen kehityksen myötä. Joissain maissa poikkeustilan aikana puhelinkeskusten hoitajat velvoitettiin kuuntelemaan puheluita. Joissain maissa puolestaan jatkuva salakuuntelu ilman oikeuden erityistä päätöstä poliisin kohdistamien epäilyjen perusteella oli tavanomainen käytäntö. Neuvostoliitossa salakuuntelun pystyi huomaamaan siten, että puhelussa ääni vaimeni, kun kuuntelu kytkettiin päälle. Nykyaikaisessa digitaalikeskustekniikassa ei kuuntelun päälle kytkentää huomaa.

Ruotsissa on vuodesta 2009 asti ollut voimassa laki, jonka mukaan Ruotsin puolustusvoimien radiolaitos (FRA) voi valvoa Ruotsin rajan ylittävien kaapeleiden tietoliikennettä. Tästä on seurannut Suomen lain vastainen tilanne TeliaSoneran tilaajien osalta, koska myös Suomen sisäiset puhelut hallinnoidaan Ruotsista, jolloin TeliaSoneran matkapuhelimenhaltijoiden puhelimet olisivat joutuneet Ruotsin puolustusvoimien radiolaitoksen salakuuntelun piiriin. Suomen sisäasiainministeriö siirsi matkapuhelimensa TeliaSoneralta Elisalle. TeliaSonera hallinnoi Ruotsista myös Viron matkapuhelinliittymiään.

## Yhdysvallat
The New York Times paljasti vuonna 2006, että Yhdysvaltojen hallitus salakuunteli luvattomasti amerikkalaisia laajasti ainakin kolmen vuoden ajan ilman tuomioistuimen lupaa. Useat isot teleyhtiöt osallistuivat viranomaisten kanssa puhelimien, faxien ja sähköpostiyhteyksien vakoiluun. Hallituksen lakimiehen mukaan salakuuntelu kuuluu presidentin sodanaikaisiin valtuuksiin. Perustuslain mukaan vain kongressi voi julistaa sotatilan, mitä se ei ole tehnyt 2000-luvulla. Kongressi kumosi Bushin aloitteet salakuunteluun vuosina 2006 ja 2007.

Salakuuntelu tapahtui syyskuun 11. päivän iskujen jälkeen.

## Muuta

Suomessa poliisi käyttää salakuunteluun vuodessa työaikaa huomioon ottamatta yli miljoona euroa. Tuomioistuimet myöntävät vuosittain noin 1 700 lupaa.

## Katso myös
*Echelon
*Joukkovalvonta
*Maailmanlaajuista joukkovalvontaa koskevat paljastukset (2013 alkaen)
*Maailmanlaajuista joukkovalvontaa koskevat paljastukset (1970–2013)
*Mies välissä -hyökkäys
*Näppäilyn tallentaja
*Vakoilu
*Valvonta
*Yksityisyys

## Lähteet

## Aiheesta muualla
Vapaat suunnat

**Vapaat suunnat** -nimitystä käytetään protestanttisista kristillisistä liikkeistä, jotka eivät halua muodostaa läheistä suhdetta valtioon, vaan eroa kirkon ja valtion välillä pidetään luontevana. Suomessa vapaisiin suuntiin kuuluvat muun muassa baptistiyhdyskunnat, Helluntaiherätys, Metodistikirkko, Vapaakirkko, Adventtikirkko, Raamattu Puhuu, Majakka-seurakunta, One Way Seurakunta ja Pelastusarmeija. Kaikilla vapaisiin suuntiin kuuluvilla liikkeillä on omat opilliset korostuksensa. Pääasiallisesti ne pohjautuvat opillisesti reformoituihin ja kalvinistisiin uskonpuhdistuksen haaroihin. Kuitenkin arminiolaisuus näyttää olevan vahvasti edustettuna esimerkiksi helluntailaisuudessa Suomessa.

Suomessa vapaiden suuntien yhteistyöelimenä toimii Suomen vapaakristillinen neuvosto.

## Yhteisiä piirteitä

* Pietistinen uskonkäsitys, joka tarkoittaa henkilökohtaisen uskon korostamista ja sitä, että uskon tulee näkyä myös elämässä ulospäin.
* Riviseurakuntalaisten osuus seurakunnan toiminnassa on suuri (ns. yleinen pappeus).
* Aktiivinen pyrkimys evankeliointiin ja lähetystyöhön.
* Useimmissa ryhmissä on käytössä ns. uskovien kaste eikä sylilapsikastetta pidetä pätevänä

## Katso myös
* Luettelo Suomen vapaiden suuntien seurakunnista

## Aiheesta muualla

* Vapaat suunnat , Opinto.net
* Suomen vapaakristillinen neuvosto
Promille

**Promille** (merkki ‰) on prosentin ja ppm:n kaltainen suhteellinen pitoisuusmitta, joka ilmaisee, kuinka monta tuhannesosaa (1/1&nbsp;000) jokin on jostakin; se on prosentin kymmenesosa. Sen tunnuksena käytetään promille-merkkiä: ‰. Sana promille polveutuu latinan sanoista *per mille*, jotka tarkoittavat *tuhannesta*.

* 1&nbsp;‰ = 0,1 %
* 10&nbsp;‰ = 1 %
* 1&nbsp;000&nbsp;‰ = 100 %
* Desimaaliluku saadaan promilleluvuksi kertomalla tuhannella eli siirtämällä pilkkua kolme askelta oikealle.
** Esimerkiksi 0,925 = 925&nbsp;‰

Puhekielessä promille viittaa usein humalatilaan, sillä veren alkoholipitoisuus ilmoitetaan promilleina.

Promillea käytetään muun muassa rautatietekniikassa kuvaamaan nousujen ja laskujen kaltevuutta. Esimerkiksi 20 promillen (20&nbsp;‰) lasku tarkoittaa alamäkeä, jossa rata laskee 20 metriä yhden kilometrin matkalla.

Promillea on myös käytetty aiemmin kuvaamaan merien suolapitoisuutta yhdessä psu:n (practical salinity unit) kanssa, mutta nykyään suolaisuudesta ei käytetä promille-merkkiä. Suolapitoisuus ilmaistaan kuten pH, ilman minkäänlaista tunnusta.

## Lähteet

## Aiheesta muualla
*
Fabian Steinheil

**Fabian Gotthard von Steinheil** (, 14. lokakuuta 1762 Haapsalu, Viron kuvernementti – 23. helmikuuta 1831 Helsinki) oli venäläinen kenraali, joka toimi Suomen kenraalikuvernöörinä vuosina 1810–1824.

## Elämäkerta
Steinheil syntyi baltiansaksalaiseen perheeseen Venäjän keisarikunnan  Viron kuvernementissa, ja hänestä tuli keisarikunnan armeijan luutnantti vuonna 1782. Hän otti osaa Kustaa III:n sotaan Suomessa vuosina 1788–1790 ja johti linnoitustöitä Vanhassa Suomessa 1791–1792, minkä jälkeen hän kartoitti Vanhan Suomen aluetta. Tuolloin hänen johdollaan vuosina 1798–1804 valmistui koko silloisen Viipurin läänin käsittänyt tarkka topografinen kartasto mittakaavassa 1:42&nbsp;000. Kartastoa ei painettu. Sen alkuperäiskappale on nykyisin Venäjän Sotahistoriallisessa arkistossa Moskovassa. Tämän suurtyön lisäksi Steinheilin johdolla laadittiin suuri määrä muita karttoja ja linnoituspiirustuksia alueelta.

Steinheil ylennettiin kenraalimajuriksi vuonna 1789, ja hän otti osaa taisteluihin Puolassa vuonna 1805 sekä Puolassa ja Preussissa vuosina 1806–1807. Hänet ylennettiin kenraaliluutnantiksi vuonna 1807. Suomen sodassa 1809 hän komensi venäläisjoukkoja Ahvenanmaalla.

Steinheil nimitettiin Suomen kenraalikuvernööriksi vuonna 1810. Tehtävässään hän oli pidetty, ja sai vuonna 1812 kreivin arvon Suomen ritarihuoneessa. Vuonna 1813 hän otti osaa sotaan Napoleonia vastaan Kuurinmaalla ja Liivinmaalla. Steinheil ylennettiin jalkaväenkenraaliksi 1819. Kenraalikuvernööriksi nimitetyn Gustaf Mauritz Armfeltin kuoltua Steinheil palasi kenraalikuveröörin virkaan ja toimi siinä maaliskuuhun 1824, jolloin hän erosi eräissä vankiloissa sattuneiden levottomuuksien takia. Kenraalikuvernöörinä häntä Arseni Zakrevski.

Helsingissä Steinheil toimi jälleenrakennuskomitean ensimmäisenä puheenjohtajana marraskuusta 1810 helmikuuhun 1811. Hän omisti Saarelan kartanon Viipurin pitäjässä ja Meilahden kartanon Helsingissä. Meilahdessa hän kuoli vuonna 1831. Helsingin keskustan Fabianinkatu on nimetty hänen muistokseen.

Steinheil adoptoi vuonna 1824 aatelissukuunsa vävynsä, kenraaliluutnantti Alexander Stewen-Steinheilin.

## Lähteet
*
*Steinheil, Fabian Gotthard. Teoksessa  
* 

### Viitteet